google/wiki40b huggingface dataset:
Ferdinand III av Det tysk-romerske rike

Bakgrunn

Ferdinand var eldste sønn av Ferdinand II – tysk-romersk keiser – og hans første kone Maria Anna av Bayern. Han ble utdannet av jesuittene.

Monark av Ungarn, Böhmen og Østerrike

Han ble konge av Ungarn i 1625, konge av Böhmen i 1627 og erkehertug av Østerrike i 1621.
I 1627 styrket Ferdinandesin myndighet og etablerte ev viktig rettslig og militær presenens ved å gi en revidert landordinans som fratok de bøhmiske rikslen retten til å oppsette egne troppestyrker. Den rettigheten reserverte han helt til monarken.
Etter Wallensteins død i 1634 ble Ferdinand III titulær øverstkommanderende for rikets hær i tredveårskrigen. Senere samme år sluttet han seg sammen med sin nevø kardinal-infante Ferdinand, og ble nominelt ansvarlig for erobringen av Donauwörth og Regensburg, og for nedkjemelsen av svenskene i Slaget ved Nördlingen. Sol meder av fredspartiet ved hoffet bidro han til på forhandle frem Freden i Praha med de protestantiske stater, fremfor alt med Sachsen, i 1635.

Keiser

Han etterfulgte sin far som tysk-romersk keiser i 1637, og prøvde å få til fred med Frankrike og Sverige, men krigen varte enda i 11 år, før de to fredsavtaler sammenfattet som freden i Westfalen i 1648. Begge var forhandlet frem av hans sendemann Maximilian von und zu Trauttmansdorff, en diplomat som var bvlitt slått til greve i 1623 av hans far Ferdinand II.
Under siste fase av krigen hadde Ferdinand III i 1644 gitt alle herskere i de tyske stater rett til å føre sin egen utenrikspolitikk (ius belli ac pacis). På denne måten forsøkte keiseren å skaffe seg flere allierte ved forhandlingene med Frankrike og Sverige. Dette samme ediktet skulle bidra vesentlig til at den keiserlige myndighet med tiden ble mer og mer svekket.

Ekteskap

Ferdinand III giftet seg i 1631 med Maria Anna av Spania. Hun var yngste datter til Filip III av Spania og Margaret av Østerrike. Hans annen kone var Maria Leopoldine av Østerrike (gift 1648) og hans tredje kone var Eleanor av Mantua.

Musikk

Ferdinand III likte musikk og var selv komponist. Han studerte musikk under Giovanni Valentini og hadde nære forbindelser med Johann Jakob Froberger, en av de mest kjente orgelkomponistene i det 17. århundre. Froberger sørget over keiserens død og komponerte musikk tilegnet keiseren ved hans bortgang. Noen av Ferdinands egne komposisjoner har overlevd, særlig messer, motetter, hymner og annen religiøs musikk, i tillegg til noen verdslige stykker.

Siste år

Etter 1648 bestrebet keiseren seg på å sette westfalerfredens bestemmelser ut i livet og fri Tyskland fra fremmede soldater. I 1656 sendte han en hær inn i Italia for å bistå Spania i landets krig mot Frankrike, og han hadde akkurat inngått en allianse med Polen for å stagge Karl X Gustav av Sveriges aggresjon er da han døde den 2. april 1657.
Svømming under VM i svømmesport 2019 – 200 meter butterfly kvinner

Semifinaler

Semifinalene ble svømt 24. juli gra kl. 21:10 lokaltid.
Glyphosoma

Utseende

En stor (35-50 millimeter), avlang, brunsvart trebukk. Oversiden er grovt punktert, matt og ru. Antennene er tynne og noe kortere enn kroppen hos hannen, en del kortere hos hunnen. Pronotum er trapesformet til rektangulært med piggete ytterkant. Dekkvingene er parallellsidige med stumpvinklede "skuldre", nokså smale med et par utydelige lengderibber.

Levevis

Larvene lever i død ved, utviklingstiden er flere år.

Utbredelse

Arten finnes på Madagaskar.
Årets lokalavis

Årets lokalavis er en utmerkelse som deles ut hvert år av Landslaget for Lokalaviser, som en utmerkelse til en av organisasjonens medlemsaviser. Den ble første gang utdelt i 1989. Avisa Hallingdølen har vunnet prisen fire ganger, i 2005, 2008, 2012 og 2014.
Negativt tall

Et negativt tall er et reelt tall som er mindre enn null, som for eksempel −3, −6 og −163. Når et tall er negativt skrives tallet med et minustegn foran. De negative tallene ikke tallet null; mengden som inkluderer de null og de negative tallene kalles ofte for de ikke-positive tallene.
Når negative tall skrives inn i et regnestykke er det ofte at det negative tallet skrives i parentes siden det ikke er lov å ha flere regnetegn etter hverandre. Skalaen kan sammenliknes med en celsiusgradestokk.
Astyleiopus

Utseende

En middelsstor (7-11 millimeter), brunspraglete trebukk. Antennene er tynne og litt lengre enn kroppen. Pronotum har rundede sider, med en liten tann langt bak på hver side. Dekkvingene  er en tanke rundede.

Levevis

Larvene utvikler seg i døde greiner, både av løvtrær og bartrær, også i slyngplanter. De voksne er aktive om natten og kommer til lys .

Utbredelse

Arten lever i det østlige USA, også i sørvest, vestover til Arizona.
When the Fish Are Down

When the Fish Are Down er et musikkalbum med Dog Age, utgitt i 2002.
Panfili

Panfili eller panseksualitet er å tiltrekkes følelsesmessig og/eller seksuelt av en person uavhengig av vedkommendes biologiske kjønn eller vedkommendes kjønnsidentitet. Dette inkluderer også de personer som ikke faller innenfor den binære ciskjønnsnormen. Panfili overlapper delvis, men er ikke identisk med bifili. Panfili beskrives noen ganger som egenskapen å kunne elske en person uavhengig av kjønn. En del panfile mener at kjønn ikke har noen betydning for dem. Panfili kommer fra gresk pan som betyr «alle».
Panfile tiltrekkes dog ikke av de utenfor sin egen art (dvs. andre dyr eller ting). Et panfilt menneske tiltrekkes altså av et annet menneske, uavhengig av kjønn.
Faidherbe Chaligny (Paris Metro)

Faidherbe Chaligny er en stasjon på metroen i Paris.
Stasjonen betjener linje 8.
Misruata kraftverk

Misruata kraftverk er et kombinert gasskraftverk og oljekraftverk i Libya. Det har en installert produksjonskapasitet på 610 MW, fordelt på 6 turbiner. Anlegget ble påbegynt omkring 1985, fikk første turbin installert i 1989 og stod ferdig i 1990. Brenselkilden er naturgass og olje.
Franklin (gruppe)

Franklin var navnet på en norsk musikkduo som besto av Oddvar Ruud og Kurt Andreassen. Den ble dannet i 1989, og sommeren samme år produserte de sin største hit, «Bombadilla Life». Denne lå over 16 uker på VG-lista, med flere uker som nummer 1. I 1990 ga de ut albumet All the Fun in the World. Det inneholdt bl.a. sangen «Don't say goodbye», som er spilt inn av en rekke artister, fra Finland til Australia. CD-en oppnådde ikke samme suksess som forgjengeren, og i 1991 ble duoen oppløst.
Lamaun vannkraftverk

Lamaun vannkraftverk er en vannkraftstasjon i Angola. Reservoaret har installert vannkrafteffekt på 65 MW. Anlegget er statlig.
Carl Hamilton

Carl Gustaf Gilbert Hamilton alias Coq Rouge, er en fiktiv svensk etterretningsoffiser som er hovedperson i 13 bøker av den svenske forfatteren Jan Guillou.
Hamilton, med dekknamnet Coq Rouge, er en greve, morder og etterretningsagent i det svenske forsvarets tjeneste, men med en fortid som revolusjonær kommunist. Han ble utdannet som agent i USA i samarbeid med SEAL-styrkene og amerikansk etterretningstjeneste. En del av historiene om Hamilton er også blitt filmatiserte.
Bøkene er utgitt i tre sekvenser. Først ti bøker hvor karakteren utvikles fra outsider til helt og superagent, og videre til mentor og etterhvert til forræder og morder. Den ellevte boka Hamlon er et etterspill om hovedpersonens skjebne etter morddom og flukt til USA hvor han lever under psvedonym. Etter et mellomspill med ridderromaner fra middelalderen tok Guillou i 2006 opp igjen Hamilton som romanfigur, denne gangen som bifigur i en politisk agentroman hvor en palestinsk etterretningsoffiser spiller hovedrollen.
Stortingsvalget 2017 i Oppland

Stortingsvalget 2017 i Oppland avholdes mandag 11. september 2017. Det skal velges syv stortingsrepresentanter for valgkretsen Oppland fylke for valgperioden 2017-2021, herav seks distriktsmandater og ett utjevningsmandat. Det er det samme antallet som ved stortingsvalget i 2013.
Tonsen kirke

Kulturminne

Tonsen kirke er et kulturminne og har nummer 85647 i Riksantikvarens kulturminnebase.
Rheinische Missionsgesellschaft

Rheinische Missionsgesellschaft var et av de største protestantiske misjonsselskaper i Tyskland. Det var virksomt både i Afrika, Asia (Indonesia) og i Oseania (Papua New Guinea).
Det ble til ved sammenslutning av en rekke mindre misjonsselskaper med opphav tilbake til 1799 for det eldstes vedkommende. Sammenslåelsen fant sted 23. september 1828, og selskapets første misjonærer ble ordinert og utsendte til det sørlige Afrika ved årests utgang.
London Missionary Society var allerede virksomt i området, og det ble inngått et samarbeid mellom de to selskapene. Rheinische Missionsgesellschaft etablerte sin første misjonsstasjon i  Cederbergfjellene i 1829, og kalte den Wupperthal (den tyske byen ved samme navn fantes da ennå ikke.)
Kort etter begynte misjonærene å trekke inn i sørvestre Afrika.  Her kom de i kontakt med forskjellige afrikanske stammer som hereroene, namaene og damaraene, og opplevde ofte kriger mellom dem. Misjonærene prøvde å megle frem fredsavtaler mellom gruppenme, og ble av den grunn etterhvert betraktet som politisk verdifulle av stammene.
På 1900-tallet ble alle Rheinische Missionsgesellschafts stasjoner i det sørlige Afrika overført til Den nederlandske reformerte kirke, med unntak av Wupperthal som valgte å tilslutte seg Brødremenigheten. Misjonsstasjonene i Namibia ble del av Evangelical Lutheran Church der.
I 1971 ble Rheinische Missionsgesellschaft og Bethel Mission kombinert til Vereinte Evangelische Mission.
Linn Ullmann

Forfatterskap

Hun er utdannet ved New York University der hun studerte engelsk litteratur. Da hun debuterte med romanen Før du sovner i 1998, var hun allerede etablert som kritiker og kulturjournalist i Norge. Hennes andre roman Når jeg er hos deg ble utgitt i 2001, fulgt opp av romanen Nåde i 2002 . For Nåde ble  Linn Ullmann tildelt Den norske leserprisen, boken ble også kåret til en av årets ti beste romaner av danske Weekendavisen. I 2007 ble Nåde nominert til The Independent Foreign Fiction Prize i Storbritannia, og i mars 2007 hadde Riksteatret premiere på den dramatiserte versjonen av romanen.
Linn Ullmanns fjerde roman Et velsignet barn utkom høsten 2005, og ble nominert til Brageprisen. Et velsignet barn ble kåret til beste oversatte roman i avisa The Independent i 2008, og året etter ble romanen nominert til The Independent Foreign Fiction Prize og til irske International IMPAC Dublin Literary Award. I 2007 mottok hun Amalie Skram-prisen for sitt forfatterskap. Alle Linn Ullmanns romaner er utgitt i store deler av Europa og i USA. 24. november 2011 utkom Linn Ullmanns femte roman Det dyrebare.

Annet kunstnerisk

I 2009 var Linn Ullmann med på å stifte kunstnersenteret Bergmangårdarna på Fårö, hvor hun også var kunstnerisk leder i oppstartsfasen. Linn Ullmann arbeider som journalist og kommentator i Aftenposten, og mottok i 2007 Gullpennen for sin journalistiske virksomhet der.
I 2011 satt Linn Ullmann i hovedjuryen på Filmfestivalen i Cannes sammen med blant andre Robert De Niro, Jude Law og Uma Thurman.
Kystkultur

Kystkultur er et samlebegrep for det som særpreger livet langs kysten av Norge. Det brukes og oppfattes på flere ulike måter:  Ofte tenkes det mest på livet og aktivitetene i tiden før utjevningen av livsvilkår skjøt fart for alvor etter krigen, men i en del sammenhenger kommer det fram meninger om at kystkultur er det som skjer på kysten nå, mens fortidens kystkultur er historie og folkeminne.
Først i relativt ny tid har en blitt bevisst at livet langs kysten ikke var likt livet innover i fjordene og innlands forøvrig. Allerede her viser det seg uklarheter i hva man egentlig oppfatter som «kystkultur», idet mange mener at mye av det som tidligere foregikk inne i fjordene, var kystkultur.
Det er nå i gang innsamling av gjenstander, arbeidsmetodebeskrivelser, fortellinger og annet, hovedsakelig av historisk art, som skal belyse hva fortidens kystkultur besto i. Kulturarrangementer som Kystsogevekene og opprettelse av lokale museer i skjærgårdskommuner er en del av dette.
Mye arbeid blir også lagt ned i å ta vare på og restaurere båter, bygninger, kulturlandskaper, husdyrraser og bruksgjenstander samt føre kunnskap videre ved å gi opplæring i gammelt håndverk til nye generasjoner.
Fiskeri- og kystdepartementet har en ordning med finansielle midler til kystkultur siden 2003. I 2011 ble det bevilget 9,25 millioner kroner.
Niederfrauendorf

Geografi

Niederfrauendorf ligger i Osterzgebirge, i dalen til elven Lockwitzbach, omkring 6 km nordvest for bykjernen til Glashütte. Niederfrauendorf grenser i nord til Hirschbach, i nordøst til Reinhardtsgrimma, i øst til Cunnersdorf, i sørøst til Glashütte, i sørvest til Obercarsdorf, i vest til Ulberndorf og i nordvest til Elend.

Historie

I året 1545 ble Niederfrauendorf omtalt som en Reihendorf, som var underlagt byen Dohna. I 1548 ble den underlagt Amt Pirna. I 1551 ble stedet en del av Rittergut Luchau. Fra 1856 til 1875 tilhørte Niederfrauendorf Gerichtsamt Dippoldiswalde, og deretter Amtshauptmannschaft Dippoldiswalde.
I 1900 hadde stedet et areal på 306 hektar. Befolkingen talte 213 evangelisk-lutherske og 2 katolikker i 1925, og stedet ble en del av Reinhardtsgrimma.
I 1952 ble Niederfrauendorf en selvstendig kommune i Kreis Dippoldiswalde, og den 1. august 1994 ble stedet innlemmet i Weißeritzkreis. I 1994 ble kommunen slått sammen med Oberfrauendorf til den nye kommunen Frauendorf. I 1995 ble deretter Frauendorf innlemmet i Reinhardtsgrimma. Den 2. januar 2008 ble Niederrauendorf, sammen med resten av Reinhardtsgrimma, innlemmet i Glashütte. Den 1. august 2008 ble stedet en del av Landkreis Sächsische Schweiz-Osterzgebirge.
Piestinae

Utseende

Smale, flate, jevnbrede kortvinger, hodet er stort og bredt, noen har skarpe "horn" i pannen. Antennene er lange og tynne. Kjevene (mandiblene) stikker fram foran hodet. Pronotum er bredest nær forkanten, med rundede sider. Dekkvingene er forholdsvis lange, bakkroppen smal.
Spillkort

Spillkort er kort som blir brukt i kortspill. De er som regel rektangulære med avrundede kanter. Størrelsen varierer noe, men som regel er de store nok til at man enkelt kan klare å holde dem i hånden. Et fullstendig sett med spillkort kalles en kortstokk.
Fremsiden av kortene inneholder som regel informasjon om kortets verdi. I en vanlig kortstokk er det kun ett av hvert kort. Baksiden har ofte et abstrakt mønster, et bilde, en logo eller reklame. Baksiden er lik på alle kortene i en kortstokk. For de fleste kortspill vil kortene samles i én bunke og så fordeles i tilfeldig rekkefølge ved stokking før selve spillet starter.

Fransk kortstokk

I Nord-Europa, Nord-Amerika, Asia og Afrika anvendes den franske kortstokken, som består av 52 unike kort i fire forskjellige sorter: spar (♠), hjerter (♥), ruter (♦) og kløver (♣). I tillegg er det vanlig at det følger med to til fire jokere. Til tross for at det kalles farger, er det egentlig symboler. Det er bare to ulike farger, rød og sort. Hjerter og ruter er røde, mens kløver og spar er sorte. Fargene har sjelden noen betydning i forhold til kortets verdi.

Mulige kombinasjoner

Når den blir stokket, vil en kortstokk på 52 mest sannsynlig være ordnet i en rekkefølge som aldri har eksistert før. Grunnen er at det finnes mange forskjellige mulige kombinasjoner stokkingen kan resultere i. Første kortet har 52 muligheter, andre kortet har 51 osv. helt ned til siste kortet, som gir 52*51*50*49*...*2*1, som også kan skrives slik 52!.
52! = 8.0658175×10⁶⁷ som er et tall med 68 siffer. Alle mulige kombinasjoner for en kortstokk med 52 kort er 80 658 175 170 943 878 571 660 636 856 403 766 975 289 505 440 883 277 824 000 000 000 000.
Om hver eneste person i den nåværende verdensbefolkning på ca syv milliarder stokket en kortstokk i sekundet kontinuerlig, ville det fortsatt ta ca. 1 281 807 869 608 763 940 714 178 526 855 631 602 118 235 892 215 941 494 (1.2818×10⁵⁴) år å oppnå alle mulige kombinasjoner. Universet er bare 13.798±0.037×10⁹ år gammelt i forhold.

Kortverdier

Kortenes verdi, også kalt valør, varierer fra spill til spill. Det finnes likevel noen mer eller mindre vanlige normer for hva kortene er verdt. De kortene som er nummerert har som oftest samme verdi som tallet. Tallene går fra 2 til 10. Antall symboler på kortet er lik tallets (og kortets) verdi. Symbolene rett under tallet regnes ikke med.

Bildekort

Bildekortene blir vanligvis regnet som de høyeste i kortstokken. Det er fire bildekort i hver farge. Den mest verdifulle er Ess (A) kongen (K), så dame (Q for Queen) og knekt (J for Jack).

Ess

Ess blir i mange spill regnet som det mest verdifulle kortet til tross for at det kun har ett symbol, noe som vanligvis ville ha indikert at kortet har verdien én. Spar ess har ofte produsentens logo i spar-symbolet. Denne praksisen kommer av at den engelske kongen James den første påla alle kortprodusenter å betale en avgift. Dette opphørte den 4. august 1960, men det er fortsatt vanlig praksis å ha produsentens logo på spar ess.
Triennale di Milano

Triennale di Milano er et designmuseum og arena for en internasjonal kunst- og arkitekturutstilling, blant annet med vekt på møbeldesign.
Zatrephina

Utseende

Nokså små (5-8 millimeter), ovale, blanke skjoldbiller. De minner overflatisk om marihøner og artene er som hos disse ganske variable i fargen, grunnfargen er gul eller rødaktig med et sterkt varierende innslag av svarte tegninger. Dekkvingene framhjørner er ikke framskytende. Det er påtagelig forskjell mellom kjønnene, hannene er kortere og bredere enn hunnene. Hodet er ganske lite, antennene forholdsvis korte. Pronotum er avrundet, danner ikke en kontinuerlig kurve med dekkvingene. Sett fra siden er de nokså flate. Beina er nokså korte.

Levevis

Artene lever på planter i vindelfamilien inkludert søtpotet.

Utbredelse

Slekten er vidt utbredt i Sør-Amerika.
NTNUI

Historie

Norges tekniske høgskoles idrettsforening ble grunnlagt 25.oktober 1910 som en idrettsforening for studenter og vitenskapelig ansatte ved Norges tekniske høgskole (NTH). Med sine 3500 medlemmer var klubben en av Norges største idrettsforeninger med over 30 forskjellige grupper som drev idrett fra trim til elitenivå. Hovedaktivitetene ble utført i Idrettsbygget, rett nedenfor NTH.
NTHI bygde i 1913 Studenterhytta på Gråkallen rett utenfor Trondheim. I tillegg til Studenterhytta eide NTHI også 16 mindre hytter, eller koier, spredt rundt i Trøndelag.
NTHI ble i 21.april 1998 slått sammen med AVHI etter at NTNU ble opprettet i 1996. Det sammenslåtte idrettslaget tok navnet Norges teknisk-naturvitenskapelige universitets idrettsforening, forkortet NTNUI.
Chim Chim Cher-ee

«Chim Chim Cher-ee» er en sang fra filmmusikalen Mary Poppins (1964).
Den ble opprinnelig sunget av Dick Van Dyke og Julie Andrews. «Chim Chim Cher-ee» har også en fremtredende posisjon i den prisvinnende scenemusikalen til Cameron Mackintosh/Disney med samme navn, som hadde premiere i London på the Prince Edward Theatre i 2004. Mary Poppins hadde premiere på Broadway 16. november 2006. Sangen kan høres i Mary Poppins-scenen i The Great Movie Ride i Disney's Hollywood Studios og under Mary Poppins-segmentet i Magical: Disney's New Nighttime Spectacular of Magical Celebrations på Disneyland.
I 2005 hadde Julie Andrews med denne sangen som en del av Julie Andrews Selects Her Favorite Disney Songs.

Låtskrivere

Sangen ble skrevet av Robert B. Sherman & Richard M. Sherman (the Sherman Brothers), som også ble tildelt en Oscar for beste sang og en Grammy Award for musikken i filmen Mary Poppins .

Inspirasjon

Sangen var inspirert av ett av maleriene av en feier, skapt av Mary Poppin's manusforfatter, Don DaGradi. Da han ble spurt om maleriet av Sherman-brødrene, forklarte DaGradi at den britiske folkloren fra eldre tider attribuerte feiere og hvordan det å ta hverandre i hendene kunne bringe en person hell. I deres behandling fra 1961 hadde Sherman-brødrene allerede slått sammen flere av P. L. Travers' figurer i skapelsen av Bert. Hans temasang ble «Chim Chim Cher-ee».
I tillegg til standardversjonen, som Bernt synger til barna, synger han korte stykker av sangen til seg selv ulike ganger, med forskjellige vers spesifikt til en [unfolding] element i intrigen.

Norsk versjon

Per Lekang har skrevet en norsk tekst.

Parodier

Sangen ble parodiert av Allan Sherman (ikke i familie med Sherman-brødrene Sherman Brothers) og brukte samme tittel som sangen. I sin versjon holdt han narr av de amerikanske varene, som ses i TV-reklamer.
Supportere til de britiske fotballagene, Millwall, Birmingham City og Blackburn Rovers, synger en versjon av sangen som refererer til hvert av lagenes lokale rivaler, West Ham, Aston Villa and Burnley, som alle bærer mørk rødlilla og blå skjorter.
Admiralitetskollegiet

Admiralitetskollegiet (til tider uformelt benevnt Admiralitetet) ble opprettet i 1655 fem år før eneveldets innføring i Danmark som ansvarshavende myndighet for sjøetatens anliggender. Et forsøk på å opprette en tilsvarende myndighet var strandet i 1579.
Admiralitetskollegiet fungerte dessuten som domstol (overadmiralitetsrett) for sjøetaten, der økonomiske anliggender hørte under først Krigskollegiet (fra 1658). Fra 1699 besto Admiralitetskollegiet av alle flaggoffiserer, to kommandører og to embedsmenn. Den krigsstyrende myndigheten var inntil 1712 felles for landstridskreftene og sjøstridskreftene. Det ble da opprettet et Kommissariatkollegium for flåten og i 1725 ble det opprettet et særskilt Sjøkrigskanselli. I 1746 ble Admiralitetskollegiet og Kommissariatkollegiet forent til ett kollegium for senere igjen i perioder å være delt.
Admiralitetskollegiet ble i 1848 avløst av Marineministeriet, som i 1950 gikk inn i Forsvarsministeriet.
Metasulenus

Levevis

Larvene lever inne i død ved, gjerne små kvister av løvtrær. De kan også finnes inne i store urter, for eksempel arter av vortemelk-slekten. Disse artene er ikke spesialiserte og en art kan ofte utnytte flere ulike vertsplanter.

Utbredelse

Arten lever på Madagaskar.
Haulbowline

Haulbowline (irsk: Inis Sionnach) er en øy i Cork Harbour utenfor kysten av Irland.

Etymologi

Øyas navn er avledet fra norrønt ál-boling eller lignende, som betyr «område med havål».

Historie

Øya har en strategisk posisjon utenfor Cork på dypt vann, og har lenge vært benyttet som militærbase. Det ble bygd festningsverk på øya i 1602, som var en viktig base for den britiske hæren. Senere flyttet den britiske hæren til den nærliggende Spike Island, og festningsverkene ble overført til den britiske marinen. Marinen opprettet her et stort arsenal, og et skipsverft ble bygd under Napoleonskrigene.
I motsetning til andre festningsverk i Cork Harbour, som var en del av traktathavnene, ble skipsverftet overgitt til den irske fristaten i 1923.
Irish Steel holdt tidligere til på øya, men ble lagt ned i 2002. Mye radioaktiv forurensning ble værende igjen i jorden etter at stålproduksjonen var lagt ned.
Strømtransformator

Strømtransformator er en transformator som gir et fast forhold av strømmen som egentlig går i en leder. Strømtransformator blir typisk brukt for å begrense strømmen som går gjennom et måleapparat.

Virkemåte

Som andre transformatorer har strømtransformatoren en primærvikling, en magnetisk kjerne og en sekundærvikling. Vekselstrøm kommer inn i primærviklingen, noe som setter opp et magnetfelt i kjernen og en strøm i sekundærviklingen. Strømmen som overføres er avhengig av forholdet mellom antall viklinger på primær- og sekundærsiden.

Bruk

Stømtransformatorer brukes for måling og monitorering av strømnettet.
Liten malurtpraktvikler

Utseende

En middelsstor (vingespenn 13-16 millimeter) vikler med smale, tilspissede vinger. Forvingens grunnfarge er blekgul med tre mer eller mindre fullstendige, brune tverrbånd. Bakvingen er lyst gråbrun.

Levevis

Larven utvikler seg i blomsterhoder og skuddspisser av ulike kurvplanter, blant andre markmalurt og prestekrage.